stanford-oval/wikipedia huggingface dataset:
תהליך (מדעי המחשב)

תהליך (באנגלית: Process) במדעי המחשב, הוא מופע של תוכנית מחשב שמופעל על ידי מערכת מחשב שיש לה היכולת להפעיל מספר תהליכים בו זמנית.
תוכנית מחשב היא בעצמה רק אוסף פקודות, בעוד שתהליך הוא ההפעלה של אותן פקודות. כך למשל, הפעלה של מספר מופעים של אותה תוכנה יגרום לעיתים קרובות למספר תהליכים של התוכנה להיפתח בו זמנית. כדי לאפשר למשתמש להפעיל מספר תהליכים במקביל, מתבצעת על ידי סדרן התוכניות (Scheduler) חלוקת זמן מעבד בין התהליכים. בסיום ריצתו, התהליך מחזיר ערך יציאה (Exit status) שמאפשר לתהליך האב שיצר אותו לקבל מידע על סיום מוצלח של התהליך או לחלופין ערך שגיאה המעיד על סוג הכישלון שמנע מהתהליך להסתיים בהצלחה. תהליך שסיים את פעולתו אך עדיין קיים בטבלת התהליכים כדי שיתאפשר לתהליך האב לקרוא את ערך היציאה שלו מכונה תהליך זומבי.
יצוג תהליך במערכת ההפעלה

תהליך מהווה מחשב וירטואלי שלם, והגדרתו נעשית על ידי מערכת ההפעלה ועל כן יכולה להשתנות ממערכת הפעלה אחת לשנייה. אך באופן כללי הגדרה זו תכיל:
העתק של אוסף הפקודות של התוכנית.
הזיכרון של התהליך – מיפוי הזיכרון של התהליך במרחב הזיכרון הווירטואלי לזיכרון הפיזי, מחסנית קריאות וערימה לחישובי ביניים הנעשים בזמן ריצה.
רשימת משאבים זמינים שהוקצו לתהליך על ידי מערכת ההפעלה.
זהות והרשאות – מידע אודות הבעלים של התהליך והרשאות ריצה. על מערכת ההפעלה גם לדעת אם התהליך הופעל ממצב ליבה או ממצב משתמש.
מצב המעבד – זהו ההקשר שמאפשר למעבד לבצע החלפת הקשר. מידע זה מכיל את ערך האוגרים, כתובת זיכרון פיזי וכו'. מידע זה נשמר באוגרים של המעבד בזמן ריצה, ואחרת בזיכרון.
תהליך אחד יכול להריץ מספר תהליכונים. תהליכונים אלו חולקים את הייצוג של התהליך, ועל כן הם בעלי הרשאות משותפות, מפת זיכרון משותפת וכו'. כמו כן תהליך אחד יכול ליצור ולהריץ תהליכים אחרים במקביל לפעולתו.
מערכת ההפעלה שומרת על הפרדה בין התהליכים ומקצה להם את המשאבים בצורה שתבטיח עד כמה שניתן שתהליכים לא יפריעו אחד לשני (הפרעה כזו יכולה להתבטא בצורת קיפאון). כמו כן על מערכת ההפעלה לספק מנגנון לתקשורת בין תהליכים, כדי לאפשר לתהליכים לתקשר אחד עם השני באופן בטוח.
ראו גם

ריבוי משימות
החלפת הקשר
סנכרון (מדעי המחשב)
תהליכון
הערות שוליים

1 2  Karl-Bridge-Microsoft, Processes and Threads - Win32 apps, learn.microsoft.com, ‏2021-01-07 (באנגלית אמריקאית)
| --- | --- |
בקרת זהויות :  GND: 4235427-4
לא ממושמעות

| --- | --- |

 בימוי:  פיליפה לות'ורפ 
 תסריט:  Gaby Chiappe, Rebecca Frayn 
 עריכה:  Úna Ní Dhonghaíle 
 שחקנים ראשיים:  קירה נייטלי (Sally Alexander) שארלוט ספנסר ג'ון סקוויל (Robin Day) Collet Collins אמה דארסי לוק תומפסון (Peter Hain) מיילס ג'ופ Eileen O’Higgins Emily Tebbutt Delly Allen (ג'ורג'ינה ריזק) Maya Kelly (Abigail Thaw) Misato Omori Zoe Purdy Karin Carlson Tashi Bullman (Valli Kemp) Charlie Anson (מייקל אספל) Jo Herbert (Sheila Rowbotham) Clara Rosager פיליס לוגן לזלי מנוויל (דולורס הופ) ריס איוואנס (אריק מורלי) קילי הוז (ג'וליה מורלי) גוגו אמבתה-רו (Jennifer Hosten) ג'סי באקלי אמה קורין גרג קיניר (בוב הופ) סוקי ווטרהאוס Loreece Harrison (Pearl Jansen) ג'ון הפרנן (Gareth Stedman Jones) לילי ניומארק רובי בנטל אלכסה דייוויס בפסקה זו רשומה אחת נוספת שטרם תורגמה 
 מוזיקה:  דיקון הינשלייף 
 צילום:  זאק ניקולסון 
 מדינה:  הממלכה המאוחדת, צרפת 
 חברת הפקה:  Left Bank Pictures 
 שיטת הפצה:  וידאו על פי דרישה 
 הקרנת בכורה:  1 באוקטובר 2020 
 משך הקרנה:  106 דק' 
 שפת הסרט:  אנגלית 
 סוגה:  סרט דרמה 
 דף הסרט ב־IMDb
 
לא ממושמעות (באנגלית: Misbehavior) הוא סרט דרמה קומית בריטי משנת 2020, בבימויה של פיליפה לוותרפ, מתסריט מאת גבי צ'יפ ורבקה פריין, מתוך סיפור מאת פריין. בסרט מככבים קירה נייטלי, גוגו אמבתה-רו, ג'סי באקלי, קילי הוז, פיליס לוגן, לזלי מנוויל, ריס איוואנס וגרג קיניר.
"לא ממושמעות" יצא לאור בבריטניה ב-13 במרץ 2020 על ידי שותפת ההפצה של Pathé ואולפני המאה ה-20. זהו הסרט האחרון מ-Pathe UK שיצא לאקרנים תחת השם ה-20th Century Fox.
תקציר העלילה

תחרות מיס עולם ב-1970 (אנ') התקיימה בלונדון, בהנחיית הקומיקאי האמריקני בוב הופ. באותה תקופה, מיס עולם הייתה תוכנית הטלוויזיה הנצפית ביותר בעולם עם למעלה מ-100 מיליון צופים.
בטענה שתחרויות יופי מחפצות נשים, התנועה לשחרור הנשים החדשה שהוקמה השיגה תהילה בין לילה, על ידי פלישה לבמה ושיבוש השידור החי של התחרות.
כשהתוכנית התחדשה, התוצאה עוררה סערה: המנצחת לא הייתה הפייבוריטית השוודית אלא מיס גרנדה, האישה השחורה השנייה (אחרי קרול קרופורד מג'מייקה) שהוכתרה כמיס עולם.
צוות השחקנים

קירה נייטלי בתור סאלי אלכסנדר
גוגו אמבתה-רו בתור ג'ניפר הוסטן, מיס גרנדה
ג'סי באקלי בתור ג'ו רובינסון
קילי הוז בתור ג'וליה מורלי
פיליס לוגן בתור אוולין אלכסנדר
לזלי מנוויל בתור דולורס הופ
ריס איוואנס בתור אריק מורלי
גרג קיניר בתור בוב הופ
סוקי ווטרהאוס בתור סנדרה וולספלד - מיס ארצות הברית
רובי בנטל בתור שרה
אלכסה דייוויס בתור סו
אמה קורין בתור ג'יליאן ג'סופ, מיס דרום אפריקה
לוק תומפסון בתור פיטר היין
מיילס ג'ופ בתור קלייב
אמה ד'ארסי בתור הייזל
שארלוט ספנסר בתור מרג'ורי ג'ונס
דלי אלן בתור ג'ורג'ינה ריזק, מיס לבנון
גרטה מריה בתור עירית לביא, מיס ישראל (עירית לביא נבחרה כסגנית שנייה בתחרות "מיס עולם")
קארין קרלסון בתור רוזמרי רש, מיס אוסטריה
צ'רלי אנסון בתור מייקל אספל
הפקה

הסרט הוכרז באוקטובר 2018, עם השחקנים קירה נייטלי, גוגו אמבתה-רו וג'סי באקלי. פיליפה לותורפ הוכרזה כבמאית . בנובמבר 2018, לסלי מנוויל, גרג קינאר, קילי האווס, רייס איפאנס ופיליס לוגן הצטרפו לצוות השחקנים של הסרט. בינואר 2019 הצטרפו סוקי ווטרהאוס וקלרה רוזגר לצוות השחקנים.
הפקה > צילומים

הצילומים העיקריים החלו בנובמבר 2018. הצילומים באזור Crofton Park בדרום מזרח לונדון התרחשו בתחילת ינואר 2019.
הקרנה

הסרט יצא לאקרנים בבריטניה ב-13 במרץ 2020.
עקב מגפת ה-COVID-19, הופעת הסרט בקולנוע נקטעה, והסרט יצא מוקדם לווידאו-לפי-דרישה בבריטניה ב-15 באפריל.
הסרט יצא ב-DVD בבריטניה על ידי אולפני וולט דיסני בידור ביתי ב-7 בספטמבר 2020.
הסרט נוצר בהשראת כתבה של סדרת ה-BBC Radio 4 The Reunion, ששודרה בספטמבר 2010.
קבלה > קופות

הסרט לא ממושמעות גרף הכנסה של 431,265 דולר בבריטניה וסך של 1,200,701 דולר ברחבי העולם.
קבלה > ביקורות

ב-Rotten Tomatoes, לסרט יש דירוג של 85% על סמך ביקורות של 95 מבקרים, עם דירוג ממוצע של 6.7/10 .
ב-Metacritic יש לסרט ציון של 62, על סמך ביקורות של 15 מבקרים, מה שמצביע על "ביקורות חיוביות בדרך כלל".
הערות שוליים

↑  Miss World Gets Crown After the Dust Settles, November 21, 1970
↑  Wiseman, Andreas (17 באוקטובר 2018). "Keira Knightley, Gugu Mbatha-Raw & Jessie Buckley To Star In Miss World Film 'Misbehaviour' For Left Bank & Pathé – AFM". Deadline Hollywood. {{cite web}}:  (עזרה)
↑  Wiseman, Andreas (26 בנובמבר 2018). "'Misbehaviour': Greg Kinnear & Lesley Manville To Play Bob & Dolores Hope In Keira Knightley Miss World Movie". Deadline Hollywood. נבדק ב-26 בנובמבר 2018. {{cite web}}:  (עזרה)
↑  Wiseman, Andreas (8 בינואר 2019). "Suki Waterhouse To Play Miss USA In Keira Knightley-Fronted Miss World Movie 'Misbehaviour'". Deadline Hollywood. נבדק ב-8 בינואר 2019. {{cite web}}:  (עזרה)
↑  Wiseman, Andreas (9 בינואר 2019). "Scandi Actress Clara Rosager To Play Miss Sweden In Keira Knightley Pageant Protest Movie 'Misbehaviour'". Deadline Hollywood. נבדק ב-9 בינואר 2019. {{cite web}}:  (עזרה)
↑  Parfitt, Orlando (26 בנובמבר 2018). "Lesley Manville, Greg Kinnear, Keeley Hawes join Pathé, Left Bank project 'Misbehaviour'". Screen International. נבדק ב-26 בנובמבר 2018. {{cite web}}:  (עזרה)
↑  Wiseman, Andreas (19 בדצמבר 2019). "'Misbehaviour' Trailer: Keira Knightley & Gugu Mbatha-Raw Star In Comedy-Drama About 1970 Miss World Comp". Deadline Hollywood. נבדק ב-16 במרץ 2020. {{cite web}}:  (עזרה)
↑  Grater, Tom (6 באפריל 2020). "Keira Knightley Starrer 'Misbehaviour' – UK & Ireland Film Releases Heading Online Early Due To Coronavirus Disruption". Deadline Hollywood. נבדק ב-6 באפריל 2020. {{cite web}}:  (עזרה)
↑  Brew, Simon (17 ביולי 2020). "Misbehaviour finally heading to DVD in September". Film Stories. נבדק ב-28 ביולי 2020. {{cite web}}:  (עזרה)
↑  "Misbehaviour". Metacritic. נבדק ב-2020-10-10.
סלים גזלה

| --- | --- |

 לידה:  25 באפריל 1910 חלב - סוריה
 פטירה:  1988 (בגיל 77 בערך) ט' בתשרי ה'תשמ"ט חולון - ישראל
 כלי נגינה:  קאנון
 בת זוג:  גלסום גזלה
סלים גזלה (25 באפריל 1910 – ט' בתשרי תשמ"ט 1988) היה מוזיקאי, נגן קאנון ומורה למוזיקה.
קורות חיים

סלים גזלה נולד בעיר חלב שבסוריה. אביו יעקב גזלה היה נגן קאנון מוכר. בשנת 1934 ניגן בלהקת התיאטרון (בה שר בכרי אל כורדי) וביום חמישי, 5 באוקטובר 1944 הלחין את השיר בהצגה "יד האלוהים" אותו ביצעה הזמרת לור דקאשה באירוע של "איגוד האומנים" בקולנוע הענבר.
ביום העצמאות הראשון של סוריה ב-1947 הופיע עם הזמר סבאח פח'רי ועם הכנר סמי שאווה מול הנשיא שוכרי אל-קוותלי, בספריה הלאומית.  פחרי הזכיר את סלים גזלה כאחד משני מנהלי להקות הרדיו .
גזלה ליווה בהופעות אמנים כגון: נור אל הודא, סועאד מוחמד (سعاد محمد), קארם מחמוד, מרי ג'ובראן (ماري جبران), נג'ח סלאם, סברי מודלאל
קורות חיים > עלייה לישראל

בשנת 1959 עלתה המשפחה לישראל דרך טורקיה ולאחר תקופה במעברה בצפת השתקעה בחולון. גזלה ניגן בתזמורת רשות השידור וקול ישראל בערבית וכמו רוב נגני התקופה הופיע בקפה נח. ב-1961 ניגן במחזה "משלי ערב" מאת דן בן אמוץ וחיים חפר בכיכובם של אורי זהר ואריק איינשטיין במועדון החמאם ביפו.
בשנות ה-70 לימד מוזיקה ב"קונסרבטוריון הישראלי למוזיקה" בלילינבלום תל אביב במחלקה למוזיקה מזרחית. למדו אצלו הפייטן דוד שירו והזמר ג'ורג' בר
מצוין כמכר ומופיע בתמונה בכתבה על רפיק חזן שהיה גם כן חבר בתזמורת רשות השידור[דרושה הבהרה].
תמונת "חלוצי הטאראב"

שנות ה-30–50 היו שנים של "רנסאנס" במוזיקה הערבית אשר התפתחה לכיוונים חדשים ופחות דתיים ובהתאמה גם השתנה מבנה ההרכב המוזיקלי. העיר חלב היוותה בירה תרבותית והנגנים המוכרים בה לקחו חלק פעיל בתהליכים כאשר לא מעט מהם מגיעים מדתות שונות יוצרים סגנון המוכר בשם Qudud Halabiya.
באחת התמונות המפורסמות מהתקופה (סביב 1930 - משוער) מתועדים יעקב וסלים גזלה עם "המאסטרים של מוזיקת הטאראב בחלב" ביניהם: עומר אל בטש, על אל דרוויש, סמי אל שאווה, סובחי אל חרירי ועוד. יעקב גזלה יושב במרכז שורת הנגנים על הקאנון וסלים נמצא מימינו אוחז בכינור.
התמונה המוגדלת מופיעה בטרקלין של איגוד האמנים בחלב ומתחתיה פירוט של המצולמים כאשר יעקב וסלים לא מוזכרים באופן מכוון, ככל הנראה על רקע מוצאם היהודי. לפי פרופ' ג'ונתן שאנון (אונ' NYU אבו דאבי).
משפחה וממשיכי דרך

סלים גזלה ניגן לצד אחיו, נגן הכינור משה גזלה, שניגן בתזמורת הרדיו של חלב ובתזמורת רשות השידור. בנו דוד הוא נגן הקאנון בלהקת "צלילי העוד" וגיסו של הזמר-פייטן משה אליהו.
הערות שוליים

↑  محمّد العاشق موشّح يا صفا الازمان + موشّح الغصن إذا رآك * على الغراموفون بيروت حوالي ١٩٠٨, נבדק ב-2021-04-23
↑  Various - Time Wept: Vocal Recordings From The Levant 1906-1925, Boomkat
1 2  Ruth F. Davis, Musical Exodus: Al-Andalus and Its Jewish Diasporas, Scarecrow Press, 2015-09-17, ISBN 978-0-8108-8176-1. (באנגלית)
↑  Facebook, www.facebook.com
↑  الموسوعة العربية | لور دكاش, arab-ency.com.sy
↑  موقع حلب - "بكري حيصو".. يقلب صفحات ذاكرة الإذاعة, esyria.sy
↑  השבוע לפני: תיאטרון החמאם נפתח, באתר וואלה!, ‏2010-06-04
↑  נוסח חאלב, באתר כיכר השבת
↑  דודי פטימר, מלך החפלות, באתר | תל אביב tlv-times, ‏2015-12-21
↑  د محمد هيبي, رفيق حزّان، أبو الصافي، فنّان يحمل عبق التاريخ! | مدونة د. محمد هيبي (בערבית)
↑  JONATHAN SHANNON, The Graduate Center (באנגלית)
↑  משה גזלה מופיע בתמונת הלהקה עם הזמרת סועד מוחמד, מופיע בסרטון הווידאו של המחזה "משלי ערב".
↑  חתונה (שפה ערבית) - נגינה, שירה, ברכות .הקלטת סקר [הקלטת שמע | שאוקי, אמאל מבצע | הספרייה הלאומית], באתר www.nli.org.il
סלים גזלה במחזה משלי ערב - מועדון החמאם יפו 1961
חלוצי הטראב - חלאב סביב 1932
עופר גלבוע

| --- | --- |

 לידה:  30 במאי 1959 (בן 65) ישראל רשפים, ישראל
 מדינה:  ישראל 
 תפקיד:  מייסד ובעל השליטה בקבוצת Challenge
 
עופר גלבוע (נולד ב-30 במאי 1959) הוא איש עסקים, תעשיין ויזם ישראלי. בעל השליטה בחברת התעופה Challenge Airlines IL (לשעבר ק.א.ל.) ובקבוצת Challenge, המפעילה מודל של אינטגרציה גלובלית בתחום מטענים אוויריים מורכבים. מכהן כיו"ר זרוע ההשקעות הפרטית Challenge Investments. חתן פרס התעשייה מטעם התאחדות התעשיינים לשנת 2005.
ביוגרפיה

גלבוע נולד בקיבוץ רשפים ובינקותו עבר עם הוריו לאשדוד. כעבור שנים ספורות עברו ליישוב עשרת, שבו גדל והתחנך. בתקופת התיכון ובה בעת ללימודיו בתיכון דה שליט ברחובות הדריך בתנועת הנוער "הצופים" ושימש כשליח מטעמה לתנועת "דרור הבונים" בארצות הברית.
התגייס לצה"ל בשנת 1977 לאחר שנה בקורס טיס, שירת כסייר אוויר ביחידת סיור האוויר המטכ"לית, שלף, שעליה פיקד לאחר שסיים בהצטיינות קורס קצינים.
גלבוע בעל תואר ראשון במשפטים (LLB) ותואר שני במנהל עסקים (MBA) שהשלים בהצטיינות, שניהם מהאוניברסיטה העברית בירושלים. במקביל ללימודיו באוניברסיטה התמחה אצל שופט בית המשפט העליון גבריאל בך ובמשרד יגאל ארנון, שבו גם עבד בהמשך כעורך דין בתחומי משפט מסחרי, בנקאות ונדל"ן.
לאחר סיום לימודיו שימש כלכלן ראשי של קבוצת דלתא גליל, המתמחה באספקת הלבשה תחתונה לרשתות אופנה בעולם. בשנת 1992 התמנה לסמנכ"ל דלתא לונדון, חברת הבת הגדולה של דלתא גליל. בשנת 1994 התמנה למנכ"ל החברה, שצמחה והתפתחה תחת ניהולו. ב-1998 פרש גלבוע מהחברה ושב עם משפחתו לישראל.
בשנים 1998–1999 שימש גלבוע משנה למנכ"ל קבוצת עזריאלי. בתפקידו זה הוביל את שיווק מגדלי עזריאלי בתל אביב.
בשנת 2000 החל גלבוע לכהן כמנכ״ל חברת הטקסטיל בגיר, שהעסיקה בתקופה זאת מעל 3,000 עובדים וסיפקה חליפות לרשתות שיווק בעולם. גלבוע נכנס לתפקיד בעת משבר בחברה, שחל כתוצאה מכניסת ייצור זול מהמזרח הרחוק. בתקופת ניהולו ננקטו צעדי הבראה: התייעלות תפעולית והעברת קווי הייצור למזרח הקרוב והרחוק ופתיחת שווקים חדשים. בנוסף עוצבה אסטרטגיה של חדשנות בביגוד, כדוגמת חליפות מתכבסות, חליפות קלות במיוחד וחליפות מקררות שהתבססו על טכנולוגיה ייחודית של נאס"א. בשנת 2004 רכש גלבוע ביחד עם שותף פיננסי את בגיר מאת קבוצת איי.די.בי הישראלית והוביל את החברה להנפקה בבורסה לניירות ערך בתל אביב, בשנת 2005. בשנת 2010 עזב גלבוע את החברה.
בשנת 2004 הוענק לגלבוע פרס איי. די. בי. בחדשנות בתעשייה על רקע הפיכת בגיר לחברה מובילה עולמית בחדשנות בתחום הביגוד. כמו כן, בשנת 2005 זכה גלבוע פרס התעשייה מטעם התאחדות התעשיינים, בזכות הובלת מהלכים פורצי דרך בבגיר: העתקת מפעלים, הנהגת חדשנות בביגוד ועוד.
בשנת 2010, לאחר פרישתו מבגיר, רכש גלבוע את השליטה בחברת התעופה ק.א.ל. (קווי אוויר למטען) ביחד עם שותפו, קברניט אשל חפץ. טרם הרכישה נקלעה החברה לקשיים ואף עמדה על סף קריסה. מיד לאחר רכישתה נקטה החברה בתהליכי הבראה. בהמשך הוחלט על הקמת קבוצה גלובלית, שמרכזה באירופה. עוד הוחלט כי הקבוצה תתמקד בהובלה מדלת לדלת (Door-to-Door Shipping) של מטענים אוויריים גדולים ומורכבים במיוחד. לשם כך נבחר להשקיע בצי מטוסים מודרני יותר: בואינג 747-400F, שיאפשר לקבוצה התמקדות ביעדים מובילים ברחבי העולם. שם הקבוצה נקבע ל־Challenge Group והיא מורכבת משמונה חטיבות, שאחת מהם היא Challenge Airlines IL, לשעבר ק.א.ל.
מרכזה של קבוצת צ'אלנג' (Challenge Group) באירופה ושם גם יושבת הנהלתה. לקבוצה שלוש חברות תעופה: בבלגיה, במלטה ובישראל, המפעילות אחד עשר מטוסי מטען רחבי גוף, מהם עשרה בבעלות הקבוצה. בנוסף מפעילה הקבוצה בעיר ליאז' שבבלגיה מסוף מטענים מהגדולים באירופה, חטיבת שינוע יבשתי בתוך אירופה, זרוע תחזוקת מטוסים, זרוע ליסינג של מטוסים, וחטיבה לסחר במטענים. צ'אלנג' מעסיקה כ־1,000 עובדים, רבים מהם במסוף בליאז' וכ־150 בישראל.
בשנת 2023 יזם גלבוע הקמת זרוע השקעות פרטית בשם Challenge Investments.
חיים אישיים

גלבוע נשוי ואב לבת ושני בנים.
הערות שוליים

1 2 3 4  נתנאל אריאל, ‏עופר גלבוע רכש חברת תעופה שעמדה בפני פשיטת רגל. היום היא שווה כמיליארד דולר, באתר גלובס, 30 ביוני 2024
↑  מירב אנקורי, ‏עסקאות חדשות לבגיר ביפן, ארה"ב ואנגליה בשווי כולל של 6.3 מיליון דולר, באתר גלובס, 8 בנובמבר 2009
↑  תני גולדשטיין, בגיר מתכוונת לרכוש 2 חברות בארה"ב, באתר ynet, 6 באפריל 2005
↑  גולן פרידנפלד, ‏בארינבוים וגלבוע מתלבשים על פולגת: ירכשו השליטה מכלל תעשיות, באתר גלובס, 1 בדצמבר 2004
↑  הדס מנור, ‏הזוכים בפרס התעשייה לשנת 2005: מיקי פדרמן, עופר גלבוע ויוסף ברנע, באתר גלובס, 19 בדצמבר 2005
↑  עמירם כהן, קלוזינג לק.א.ל: נמכרה לקבוצת משקיעים בראשות ירום אורן ועופר גלבוע ב-9.1 מיליון דולר, באתר TheMarker‏, 10 באוגוסט 2010
↑  נווית זומר, הבהלה למטוסי מטען: כך הפכה תע"א למובילה עולמית בהסבת מטוסים, באתר ynet, 6 בדצמבר 2021
↑  התעשייה האווירית לישראל מסרה לקבוצת Challenge מטוס מסוג בואינג 747, באתר מעריב אונליין, 17 ביוני 2024
↑   שלי אפלברג, "נהפוך לטינדר של עולם הלוגיסטיקה": חברת טראקנט חתמה על הסכם עם ק.א.ל, באתר TheMarker‏, 12 בדצמבר 2021
↑  מיכל רז-חיימוביץ', ‏טיסות מסחר מיוחדות ייבאו ציוד חיוני מסין לישראל למלחמה בקורונה, באתר גלובס, 29 במרץ 2020
נורית כהנא

| --- | --- |

 לידה:  7 בנובמבר 1948 (בת 75) חיפה, ישראל 
 שם לידה:  נורית ברלינגר 
 מדינה:  ישראל ישראל
 השכלה:  אוניברסיטת חיפה 
 קישורים חיצוניים
 פייסבוק:  615688908
 
נורית כהנא (נולדה ב-7 בנובמבר 1948) היא משוררת, עיתונאית ודוברת ישראלית.
ביוגרפיה

נורית כהנא נולדה בחיפה. בעלת תואר שני (1984) במדעי החברה מאוניברסיטת חיפה; כותרת עבודת המאסטר שלה היא: "השתתפות נשים בפוליטיקה, המקרה של המאבק על זכות ההצבעה לנשים בתקופת הישוב".
מתגוררת בחיפה.
ביוגרפיה > משפחה

נולדה בחיפה לשמעון ואביבה ברלינגר, נשואה ואם לשני בנים.
פעילות בתחום העיתונות, התקשורת והדוברות

סופרת עיתון הארץ בחיפה והצפון משנת 1984 עד 1991
דוברת מחוז חיפה של משרד החינוך משנת 1996 עד 2002, ומשנת 2005 עד 2010
עורכת תוכן של אתר החוויה הישראלית בלונדון - בריטניה, משנת 2002 עד 2005
ספריה

1989 "הקרנת חצות" בהוצאת "ירון גולן" בסיוע קרן רבינוביץ וקרן חיפה
2012 "שירה עבודה" ב"הוצאת עמדה" בסיוע קרן עמו"ס וקרן חיפה
2015 "לונדוניות" בהוצאת "עמדה החדשה - כרמל".
פרסומים נוספים

מ-1971 ואילך -פרסום שירים בירחונים ועיתונים ספרותיים": "מקום", "עכשיו", "משא" ו"עמדה"
מ-1980 ואילך - פרסום מאמרים בכתב העת "נוגה"
1988 - "תרפיה" באנתולוגיה לשירת הדור השני לשואה "כותנת צהובה" בעריכת עודד פלד, הוצאת אגודת הסופרים העבריים בישראל
'1992 - אנתולוגיה לשירה ישראלית' ארבעה שירים בשפה הגרמנית, "השנה בירושלים", הוצאת באבל, ברלין בעריכת וולפגנג היידר.
הופעות ברדיו ובטלוויזיה

1975 לגעת בקצה המחשבה תוכנית לשירה צעירה בעריכת אילון גויטיין, הטלוויזיה הישראלית בהשתתפות עודד פלד, נורית כהנא, יצחק לאור, חזי לסקלי
2014 שירה עברית קול ישראל, "ארכיון שירה עברית בת זמננו" השירים: בגניה של העיר הגדולה ופחדים.
ביקורות על ספרי שירתה

הסופר ומבקר הספרות רן יגיל כתב בבלוג שלו באתר nrg כי:
"נורית כהנא, משוררת נפלאה עם ספר חדש - "שירה - עבודה"; נורית כהנא, הנמנית עם קבוצת משוררי "עמדה", נעה על קו התפר שבין כתיבה ועולם העבודה. כבת למשפחה יקית ששרדה את השואה ובנתה את חייה מחדש בכרמל, שירתה עוסקת בהדי הקולות המהוסים של היבשת הקודמת לעומת החיים כאן בארץ: מהגרוּת מהווה נושא מרכזי גם בסדרת השירים על "העיר הגדולה"- לונדון, שבה שהתה באופן זמני".
המשורר והמבקר אלי הירש כתב במדור הספרות של ידיעות אחרונות במוסף 7 לילות כי:
"לפעמים אפשרויות שירה יוצאות דופן נולדות דווקא מתוך סוג של איטיות או דריכה במקום. משוררת כותבת בנעוריה שירה שמעוצבת על פי צווי האופנה האחרונים, שירה בת זמנה, אבל משהו גורם לה לא להיסחף הלאה עם העדר אלא להתעכב מאחור, ועשרים או שלושים שנה לאחר מכן היא מתגלה כמשוררת מרתקת דווקא משום שהדבר המשמעותי ההוא, שפעם היה מלא הבטחות ובינתים נדחק לשוליים, עדיין חי בה בכל הכוח".
לקריאה נוספת

שי חורב, נורית כהנא, בלקסיקון החיפאים אישים ודמויות בחיפה, דוכיפת הוצאה לאור, עמ' 201–202, 2018.
הערות שוליים

↑  כהנא, נורית,- השתתפות נשים בפוליטיקה באתר ספריית אוניברסיטת חיפה
↑  רן יגיל, על ספר השירה "לונדוניוּת" של נורית כהנא, באתר בבלוג שלו NRG, ‏13/08/15
↑  נורית כהנא, שירה – עבודה, המדור אלי הירש קורא שירה
| --- | --- |
בקרת זהויות :  NLI: 987007471143905171  ISNI: 0000 0000 2614 8426  LCCN: n87856425  VIAF: 11370082   WorldCat (עם VIAF): 11370082
נתי רונאל

| --- | --- |

 לידה:  12 בנובמבר 1958 (בן 65) חולון, ישראל 
 ענף מדעי:  קרימינולוגיה 
 מקום לימודים:  האוניברסיטה העברית בירושלים  אוניברסיטת תל אביב  תיכון קוגל 
 מוסדות:  אוניברסיטת בר-אילן 
 
נתי רונאל (נולד ב-12 בנובמבר 1958) הוא קרימינולוג קליני ישראלי, מטפל בהתמכרויות. פרופסור מן המניין במחלקה לקרימינולוגיה באוניברסיטת בר-אילן וראש המחלקה בשנים 2013-2016.
רונאל הוא ההוגה והמייסד של הקרימינולוגיה חיובית והוויקטימולוגיה החיוביות ושל מודל "דרך החסד" לשינוי עצמי ולטיפול מקצועי.
קורות חיים

יליד העיר חולון. בוגר התיכון ע"ש ד"ר חיים קוגל בעיר. את לימודי התואר הראשון החל באוניברסיטת חיפה, בחוג לפסיכולוגיה ובחוג ב.א. מצטיינים. את התואר הראשון קיבל לבסוף מאוניברסיטת תל אביב, מהחוג לפסיכולוגיה ומהחוג הכללי למדעי הרוח (מסלול מיוחד למצטיינים). למד במסלול ישיר לדוקטורט במכון לקרימינולוגיה באוניברסיטה העברית בירושלים. את מחקר הפוסט-דוקטורט חקר בבית הספר לעבודה סוציאלית באוניברסיטת תל אביב.
בשנת 1987 נישא לגילה לבית ליסטנברג, אותה הכיר בקטמנדו בטיול תרמילאים. לזוג נולדו שני ילדים.
במהלך הקריירה האקדמית הרצה רונאל, בין היתר, בבית הספר לעבודה סוציאלית, אוניברסיטת תל אביב, במדרשת רופין, במכללת תל חי ועוד. שימש חוקר ראשי של הפורום לנושאי ילדים ונוער – גוף שהיה משותף לעמותת עלם ולבית הספר לעבודה סוציאלית באוניברסיטת תל אביב. העביר השתלמויות רבות לאנשי מקצוע טיפולי במגוון של מסגרות כמו שרות בתי הסוהר, מרכזי סל"ע לטיפול בהתמכרויות בבאר שבע, בית הספר המרכזי לעובדים בשרות הרווחה ועוד. משנת 2003 הוא משמש חבר סגל בכיר במחלקה לקרימינולוגיה, אוניברסיטת בר-אילן, ובין השנים 2013-2016 שימש כראש המחלקה.
מחקריו

רונאל החל את הקריירה המחקרית שלו במחקר דוקטורט מעמיק על הארגון "מכורים אנונימיים" בהנחיית הקרימינולוג זוכה פרס ישראל, פרופ' מנחם אמיר. על בסיס מחקר זה פרסם מספר מאמרים בישראל ומחוצה לה. במחקר הפוסט-דוק, בהנחיית פרופ' מאיר טייכמן, התמקד בהתפתחות מוסרית של מכורים לסמים במהלך ההחלמה.
בהמשך השתתף במגוון רחב של מחקרים על נוער במצבי מצוקה שונים ועל שירותים שונים לנוער במצוקה, כולל התנדבות למען נוער במצוקה ונוער ששוהה ברחוב. על בסיס מחקרים אלו הגדיר לראשונה ופיתח את המושג "אלטרואיזם נתפס", שמתייחס לתפיסה של מתנדבים בשרותי רווחה וטיפול כאלטרואיסטים, ואת השפעתה של תפיסה זו על תהליך ההחלמה והשיקום של מוטבי השרות. שימש חוקר ראשי במחקר על נוער וצעירים שאחד מהוריהם מכור, ועל בסיס הממצאים הוגדר לראשונה המושג "גורמי סיכון והגנה סובייקטיביים". השתתף במחקר על תהליך הסליחה בקרב הורים שכולים בישראל וגם הנחה מספר רב של מחקרים פנומנולוגיה בתחום הקריירה הפלילית ובעיקר על שיקום עבריינים ועל חוויית הקורבנות. על בסיס מחקרים שונים אלו, רונאל פיתח את תאוריית סחרור העברייני, שמציעה תיאור והסבר פנומנולוגי להתפתחות ההתנהגות העבריינית על מופעיה השונים. על בסיס הממצאים המצטברים של מחקריו, יחד עם המודל הטיפולי שפיתח – "דרך החסד" – רונאל היה הראשון שהגדיר את המושג קרימינולוגיה חיובית ומאז הוא שוקד לפתח אותו במחקרים אותם הוא מנחה וגם בעידוד של חוקרים במוסדות אחרים להתמקד בקרימינולוגיה החיובית כנושא מחקרם. על בסיס של גישה זו המשיך רונאל ופיתח את "הוויקטימולוגיה החיובית", שגם היא זוכה למחקר מתרחב. גישות חדשניות אלו לקרימינולוגיה ולוויקטימולוגיה צוברות תאוצה גדלה בעולם וזוכות להיות מוצגות בכנסים בינלאומיים חשובים.
גישתו הטיפולית

במהלך שנות התשעים החל רונאל בפיתוח של "דרך החסד" שמהווה דרך לשינוי אישי באופן עצמי וגם גישה טיפולית שמיושמת על ידי אנשי מקצוע בארץ. הגישה נבעה לראשונה מתוך תוכנית שנים-עשר הצעדים המקורית של אי-איי, ארגון העזרה העצמית לאלכוהוליסטים, והיא מהווה הרחבה שלה למגוון רחב של מצבים אנושיים, הפרעות התנהגות ואישיות, תחומי בעיה ומצוקות. במהלך שנות התשעים עבד רונאל בהנחיה של קבוצות לגברים אלימים וגם בטיפול פרטני באוכלוסייה זו, וגם עם בנות זוג של גברים אלו. בשנים האחרונות הגדיר, כחלק מדרך החסד, את שנים-עשר הכלים, שמכילים המלצות לשינוי אישי וחברתי, התנהגותי, נפשי ורוחני, שניתנות ליישום באופן מודולרי. ספרו "שנים-עשר הכלים: צעדים של שינוי" (2019) מתאר בהרחבה את הכלים עם הדגמה מעשית ליישומם בהקשרים שונים. ספר ההמשך "שחרור מתלות: גשר מעל חוסר האונים" מרחיב ומעמיק על העקרונות בבסיס דרך החסד כמו גם על יישומים נוספים שלה. שני הספרים תורגמו לאנגלית ומופיעים באתר אמזון.
מספריו

רונאל, נ' (1987). סתם אדם, רגיל מאוד. תל אביב: רשפים (השחר). [אסופת סיפורים קצרים].
רונאל, נ' וחיימוב-אילי, ר' (2009). בצל ההתמכרות: פגיעות ותקווה של מתבגרים שגדלו עם הורה מכור. קריית ביאליק: אח. [סיפורם של מתבגרים שהם ילדי מכורים שהשתתפו במחקר פנומנולוגי]
רונאל, נ', חן, ג', תימור, א' ואלישע, א' (2011). רטורנו: קהילה טיפולית יהודית לטיפול בהתמכרויות. רמת גן: הוצאת אוניברסיטת בר-אילן. [סיפורה של הקהילה הטיפולית היהודית היחידה בעולם, בהתבסס על מחקר מעמיק]
רונאל, נ' (2012)(עורך). חולף עם הרוח. רמת גן: הוצאת אוניברסיטת בר-אילן. [אסופת מאמרים שכל עניינם הוא תוכנית 12 הצעדים ויישומה על ידי מטפלים שונים, עם אוכלוסיות שונות].
רונאל, נ׳ (2019). שנים-עשר הכלים: צעדים של שינוי. חיפה: הוצאת פרדס.
רונאל, נ׳ (2021). שחרור מתלות: גשר מעל חוסר-האונים. רמת גן: הוצאת פוקוס.
Ronel, N., Jaishankar, K., & Bensimon, M. (eds.)(2008). Trends and issues in victimology. Newcastle upon Tyne, UK: Cambridge Scholars Publishing, 338 pages.
Jaishankar, K., & Ronel, N. (2013)(eds.). Global criminology: Crime and victimization in a globalized era. Boca Raton, FL: CRC Press, 376 pages.
Ronel, N., & Segev, D. (2015)(eds.). Positive Criminology. London & New York: Routledge, 355 page
לקריאה נוספת

נתי רונאל, פרנסואז הופמן ובני יעקב - תוכנית עזר לעבודת 12 הצעדים, הרשות הלאומית למלחמה בסמים ואלכוהול.
נתי רונאל, תפיסת ההתמכרות כמחלה - מטאפורה בשירות ההחלמה, חברה ורווחה, כ, 1, 83-89.
נתי רונאל, קרימינולוגיה חיובית – פרספקטיבה חדשה בקרימינולוגיה, מתוך קרימובלוג, 2011
בן-דוד בעז מ., חסקי-לוונטל דבי, יורק אהרן, רונאל נתי, התנדבות עובדת: מתנדבים והתנדבות במרכזי מידע וייעוץ לנוער "הפוך על הפוך." אוניברסיטת תל אביב, בית הספר לעבודה סוציאלית - המרכז הבינתחומי לחקר מדיניות וטיפול בילדים ונוער, 2004.